
CAN 


YN CYNWYS HANES 


MERCHANT 


NEWFOUNDLAND, 


YR HWN A ROES EI SERCH AR 


FERCH I FARCH OG, 











Cenir ar y Dôn fechan, 


——— 





YN Newfoundland 'r oedd Merchant enwog, 

Fe ro'es ei serch ar ferch i Farchog; 

A chyn mynegi i'w ffryns a'i chwm'ni, 
Cytunai 'r ddeuddyn glân briodi. 


Cyn pen tair awr 'rol myn'd tan rwymau, 
Y daeth y news oddiwrth y llongau, 
] fyu'd i ffordd â'r Merchant enwog, 
A gado ar ol ei briod rywiog. 


Am ei gwddw hi fe roddai 
Gadwyn aur a naw o gloiau, 
Fel nad allai un dyn eu dadglo, 
Ond y mab a'u rhodd'sai yno, 
Cadben y llong a ddwedodd wrtho, 
Y mae y charming fleel yn hwylio, 
Yn codi angorion am y cynta', 


I fynd i ffordd i South Carlina, 











o 


Y Merchant mawr gycliwynai i siwrnai, 
I voyage bell yn mysg ei longau; . 
Gan wylo yn brudd a dweyd yn drymedd, | 
Y deuai 'nol yn mhen tair blynedd. tb 


Merch:y Marchog oedd yn wylo, 
Ddydd a nos yn ffaelu peidio; 
Pawb o'i ffryns oedd yn rhyfeddu 
Beth allai fod yn darfod iddi. 


Yn mhen enyd ar ol hyny, 
Mab i. Dduc a ddaeth i'w charu; 
Ei thad a ddwedai, Os gwnewch fy nghyngor, 
Cewch fod yn Ddutchess uchel honor. 


Na wna, fy nhad, rwy'n sound dan rwymau, Pye 
Ac am fy ngwddf mae naw o gloiau; 
Myfi a'u rhoes o fodd fy nghalon, 
I fab sy'n mhell dros foroedd mawrion. 


Ei thad a'i mam a dd wedai'n eglur, 
Nad yw promisiwn ond lle cedwir ; 
Ni wariwn efo chwi oll a feddwn, 
Ondi chwi dori eich promisiwn- 


Nid oes na dar, na heiyrn, nac arfau, 
A eill eu tori hwy hyd angau, 
Myfi a'u rhoes o fodd fy nghalon, 
I ddyn sy'n mhell dros dônau dyfnion. 


Ei thad a'i mam a dd wedai yn oleu, ag 
Gwnawn eich matchio cyn y boreu, 
Ac os gwnewch yn ol anerchiad, 
Cewch fod yn Ddutchess uchel alwad. 


Wrth was ei thad hi a fynegai, 
Âm gadw ei chwnsel tan y boreu, 

b0; âf dros gynifer o for heli, 
Cyn fforsia nebi mi briodi. 


Gwas ei thad yrai ar gynwr', 
At ryw impin gwych o deiliwr, 
I brynu iddi siwt o felfed, 

Yn lasiau aur o hyd i wared. 


Gwisgai hi mewn harddwych drwsiad, 
Fel un o'r dynion glana' weled ; 
O) blas ei thad bu gorfod 'madael 
Ganol nos a myn'd ar drafael. 


Yr oedd y ferch yn cwyno'n galed 
O herwydd fod mor dost ei thynged, 
Gan wylo yn brudd mor dost y ffortun 
Myn'd i'r môr mewn dillad llencyn, 


Myn'd a wnaent i borthladd llongau, 
'Roedd, yno rai yn codi hwyliau, 
Gofyn wnaent ill dau dan wylo, 

I ba gost 'ry 'ch yn mordwyo ? 


Yn cici/ iawn atebai'r Cadben, 
Rym ni yn hwylio. tua Llundain ; 
Os clywch chwi ar eich calon fentro, 
Dowch i'r bwrdd mae ichwi groeso. 


O flaen y gwynt i'r môr yr aethom, 
Man of war a d'rawodd arnom, 
Ac yn rhoi'n union sialens ini; 
D oedd yno ond un ai cael ai colli. 


Dwy awr neu dair buom yn ystayo, 
A'r bwlets gleisiou oedd yn ffleio” 
Nes lladd ein gwŷr yn gelaneddau, 
A'r gwaed yn llo dros ein sgidiau. 

: Gwelem long o dan ei hwyliau 


Yn nesu atom gynta' galìai, mi 
_ Gan daflu ei flags a'i flows yn rhwyddion, | 
Í beri i'r Saeson gym'ryd.calon. “ J 


Yno gofynai'r Cadben iddo, 
O ba gosf yr y'ch yn hwylio ? | 
O Newfoundland, dri mis i heddy':— | 
Claf yw fy nghalon bach ar dori. 


Am Newfoundland yr wyf yn cwyno, 
Er pan ddaethym oddiyno; 
Am ferch Lord Lovet claf yw fy nghalon, 
Hi yw fy anwyl briod ffyddlon. 


Fy nghwnsel mwy ni fedraf gadw, 
Y fi ydyw' ferch sy'n adde'r enw, î 
Dyma caa 'a naw clo arno, 

'Dos ond chwi a eill eu dadglo. 


Syrthio wnaent yn mreichiau'u gilydd, 
Gan wylo'n brudd. ar draeth llawenydd ; 
I Newfoundland troi'n ol yn sydyn, 

I settlo ei deugmil yn y flwyddyn. 


'Trefnu wnaethant bob materion, * 
Trwy ddoetbineb cywir galon; 
Gan dreulio'r oes mewn llawn foddlonrwydd; 


Dyma'r peth yw gwir hapusrwydd. bd. 





“ Lanrwst, Argraffwyd gan J. Jones. 


